Metode og videnskabsteori i musik

Hvordan arbejder vi (metodisk) i vores fag? (Brug jeres egne ord).

|  |
| --- |
| I musikfaget arbejder vi med disse hovedområder:  Samfundsforhold og historisk baggrund (geografi)  Musikteori (noder, rytmer, akkorder etc.)  Musikalsk analyse (auditivt og nodebaseret)  Praktisk udøvelse (instrumentlære, sammenspil, kor, stomp, solo osv.)  Skriftlig arrangement |

Hvilke begreber kunne være relevante at arbejde med i vores fag - hvorfor og hvordan?

|  |
| --- |
| Tilgangen i musikfaget kan være både værkintern og værkekstern.  Teoretisk/praktisk: Disse begreber giver god mening, da vi både kan arbejde med tingene teoretisk og praktisk i musik.  Diakron/synkron: Vi kan have en diakron undersøgelse, hvis vi arbejder med en udvikling over tid, og synkront hvis vi laver et nedslag i et enkelt værk eller en periode  Empirisk: vi arbejder næsten altid med empirisk materiale.  Kvalitativ/kvantitativ: Vi arbejder mest kvalitativt i musik, da vi ofte laver en dybdegående analyse af et begrænset materiale, men indenfor forskning i musikvidenskab kan der sagtens forekomme kvantitative undersøgelser, hvor materialemængden er relativt stor.  Eksperimentel/observationel: Ikke nogle begreber der umiddelbart er anvendelige i arbejdet indenfor musikfaget, men ved samarbejde med naturvidenskabelige fag, fx lydbølger, kan disse to begreber være relevante.  Kausal/Intentionel/funktionel: Vi kan kigge på kausale sammenhænge når vi arbejder med den historiske baggrund, fx musik som modreaktion på noget/fortolkning af betydning. Intentionel er et begreb vi kan bruge når vi forsøger at analysere og fortolke på hensigten med værker. Funktionel kan bruges om musik med særlige funktioner, fx muzak.  Idiografisk/nomotetisk: Idiografisk vil være når vi beskæftiger os med en enkelt genstand, det enkelte værk. Nomotetisk kan bruges om generelle regler for klasser af genstande, fx ”Hit-skabelonen”, forskellige formtyper, harmoniske systemer. Dvs. at vi sjældent arbejder nomotetisk i musik, men at vi ofte bruger noget teori som er udformet på baggrund af et nomotetisk arbejde.  Faktuel/normativ: I musikanalysen beskæftiger vi os faktuelt med musikkens parametre, fx funktionsharmonik, melodik osv., og når vi begynder at fortolke og vurdere værkerne kan vi have en normativ tilgang til om et værk fx lever op til typiske genrekonventioner. |